فرا رسیدن ماه محرم و ایام شهادت سرور و سالار آزادگان امام حسین (ع) و یاران با وفایش را به همه دوستان عزیز تسلیت می گویم. به مناسبت این ایام شعری را به نام عاشورا از استاد ارجمند حیدر عباسی انتخاب کرده ام. استاد عباسی یکی از شاعران بزرگ و هنرمندان تواناو اساتید گرانسنگ کشورمان است . از ایشان چندین جلدکتاب شعر به زبان ترکی تا بحال انتشار یافته و از مهم ترین آنها ترجمه منظوم مثنوی مولانا به زبان ترکی است. تخلص استاد ( باریشماز ) و به زبان فارسی یعنی ( سازش ناپذیر ) می باشد .شعر عاشورا یکی از زیباترین و غنی ترین اشعاری است که در مورد واقعه عاشورا نوشته شده و در این شعر به نقش تاریخی و اجتماعی و انسانی عاشورا به زیبایی اشاره گشته است. مفهوم ( کل یوم عاشورا ) به زیبایی در این شعر به تصویر کشیده شده است.
باریشمازین آدلیم » عاشورا« شعری
مناعت ذیروسینده بسله نن عنقادیر عاشورا
دؤشوندن طورلار باش قالدیران سینا دیر عاشورا
او زامانکی قان ایچن لر ایکیلیک آتشین یئللر
گرکدیر یئللره قاتسین قیامین نغمه سین سئللر
اؤلوم میدانی نی بیلسین، شرافت بستری ائللر
عدالت نعشی نین اوسته قوپان غوغا دیر عاشورا
بو گون عذرای حریت عدالتله ائدر وصلت
عدالت بسله نن یئرده دایانانماز، قاچار ذلت
یاریلار ضولمتین باغری، ایشیقدان کام آلار میللت
شهادت بویلوسون دوغدورماغا لعیا دیر عاشورا
یارارسیز لار او زامان کی تاپار دیرناق سورر فرمان
شرف مرزین قوروماق او چون چاغیرار بیزلری جانان
شهادت بیر قاتی یایدیر شیرین جانلار اونا پیکان
قوچاقلیق کلمه سینده گیزله نن معنادیر عاشورا
آییقلیق ساغریندن اسره ینلر یاتماییب یاتماز
محبت مولکونون لئیلاسی عشقین ساتماییب ساتماز
قبوله یئتمه ین قوربان مینایه چاتماییب چاتماز
شهادت طورونه یول گؤسترن موسی دیر عاشورا
او زامان کی قودورقانلار قودوزلار تک سورو باغلار
کول اولار یانقیدان کوللار، سوسوزوندان ملر داغلار
آداملیقدا کوسر اینسان رذالت آلنینی داغلار
رذالت پیسلییین توختاتماغا عیسی دیر عاشورا
اگر قانلی قیاملاردان بقایه ال تاپا اینسان
آخان قاننان یئر اوزونده پوزوقلوقلار تاپا درمان
هامی علوی حرکتلر دیرده اولسالار عمان
دیرده قطره دیر لاکین گئنیش دریادیر عاشورا
او زامان کی سینه لرده اورک برکیر اولار خارا
سانار حققین موغانیندا ازیلگن لر اؤزون سارا
حرکتدن قالار قیچلار داها دیزدن گئدر یارا
دامار لار دان آخان قاندیر، دیزه یارادیر عاشورا
گرک گزسین حقیقتدن الینده باده حریت
عاغیلا سیغمایان ایشلر تاپا گؤزلرده عینیت
اؤله من من دیین اینسان، سینا دیوار قومیت
حقیقت آشناسین اسره دن صهبا دیر عاشورا
شهادتله گرک توتسون ایگیت لر ظالیمین یاسین
اوجا دامنان یئره سالسین هامی خایین لرین تاسین
قانیندان تورپاغین اوسته یازیلسین سوره یاسین
دوشونسون ذره لر آخیر، بؤیوک دونیادیر عاشورا
فساد اکدیکجه ظالیملر، دؤنوب نیفرت دره جکلر
اولاجاق هر گون عاشورا مین عاشورا گؤره جکلر
ائلین عصیان سسین ائللر گله جکله هؤره جکلر
عدالت بیر قاپی اولسا اونا لولا دیر عاشورا
یازا باش ایمه ین تورپاق یاشیل پالتار بوروننمز
سو بیر یئرده قالار اولسا، اولار باتلاق سوروننمز
برکت سیز حرکتدن کرامت لر گؤروننمز
حرکتده برکت دیر اودور پایا دیر عاشورا
آداملیق قیتلیغا دوشسه ده یر تاپسا قودورقانلار
یانار داغ تک غضبیندن چکر اودلو نفس جانلار
عدالت سیز لییه قارشی دامارلار دا قیزار قانلار
بیلیر ظالیم کی مظلومه بو گون ماوا دیر عاشورا
دؤزولمز دردرن دولدو او زامان کی قانا گؤزلر
بوغازلاردا دویونلندی سینه لرده قالان سؤزلر
دوشونن کیمسه یه اولدو دیریلیک یاندیران کؤزلر
اؤلوم بیر اویغو دیر شیرین اونا رؤیا دیر عاشورا
مروت تاریخین باسمیشدی توز،کوسموشدور اینسانلیق
آیاقلانمیشدی دوزلوکلر، ده یر تاپمیشدی حیوانلیق
یارامازلار اولوب حاکیم، اوماردی جهل سولطانلیق
قانی شمشیرلره کسکین ائدن طغری دیر عاشورا
بوشونا اسمه یین یئللر داها ظولمه دؤزوم بسدیر
قانادلان شستیوه قوربان قیامین پرچمین اسدیر
کی عاشورا جانیقمیش لار بوغازیندان قوپان سسدیر
باشینی ساحیل ظولمه دؤین دالغا دیر عاشورا
بوغازلاردان سوزن قاندیر شفق لرده گؤرونن قان
بو قانلارلا حقیقتده تاپار اؤز من لییین اینسان
سینار اووسونلارین سددی بولونر معنی عیرفان
ایناملی باشلارا کؤلگه سالان طوبا دیر عاشورا
آتیلان داشلارا هر یاندا کی باشلار دییه لر دیر
دیری کن قویلانان حققه مزارلیقلار یییه لر دیر
بوغازلاردا سوزن قانلار دوداقلانماز نییه لر دیر
ندن سیز حاخلانان قولدورلوغا آمما دیر عاشورا
دورو بیر چشمه دیر روحوم، ایرینلر له قاریشانماز
گونش دن پای آلان طبعیم قارانلیقلا باریشانماز
اوجا همت یاریشیندا یارارسیزلار یاریشانماز
یزیدیلر جبینینده قالان دامغا دیر عاشورا
حیدر عباسی (باریشماز)
pes_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab prs_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab urd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab